**Anabledd Cymru**

**Swyddog Cyfranogiad Dinesig**

**Gwybodaeth am y Swydd**

**Cyflwyniad**

Mae Llywodraeth Cymru wedi cytuno i sefydlu cronfa newydd er mwyn cynnal y broses recriwtio hon, sef ‘Cronfa Mynediad i Swyddi Etholedig Cymru’.

Sefydlir y gronfa ar ffurf peilot yn y lle cyntaf er mwyn cefnogi ymgeiswyr ar gyfer etholiad Mai 2021 y Senedd ac etholiadau Llywodraeth Leol Mai 2022.

Dyfeisiwyd er mwyn cefnogi unigolion a dderbyniwyd fel ymgeiswyr ar gyfer un o’r etholiadau a nodwyd yn y peilot.

Anabledd Cymru fydd yn gweinyddu’r gronfa ac yn rheoli’r dyraniadau a ddarperir er cefnogi ymgeiswyr anabl.

**Amcanion**

Nod y project yw darparu’r dilynol:

* Gwasanaeth cyngor a gwybodaeth yn gweithio gydag ymgeiswyr anabl er mwyn helpu gyda’r costau ychwanegol yn gysylltiedig ag anghenion mynediad neu gyfathrebu
* Sefydlu trefniadau i hyrwyddo’r gronfa a’r broses ymgeisio ar draws y wlad
* Trefniadau i gefnogi’r cais, asesiad a phroses ddyrannu’r gronfa
* Cymorth ariannol er helpu darpar ymgeiswyr gyda’r costau ychwanegol o gymryd rhan yn yr etholiad
* Adolygu’r trefniadau yn dilyn etholiad y Senedd er dysgu gwersi ar gyfer yr etholiadau Llywodraeth Leol.

Mae Llywodraeth Cymru yn ymgyngori ar fanylion y cynllun ar hyn o bryd:

[Arrangements for the Access to Elected Office fund (gov.wales)](https://gov.wales/sites/default/files/consultations/2020-11/consultation-document_2.pdf)

**Cyfle cyffrous**

Mae Anabledd Cymru wedi ymgyrchu dros amser i geisio sefydlu cronfa mynediad i swyddi etholedig ac yn falch iawn o chwarae rôl flaenllaw mewn sefydlu’r cynllun cyntaf o’i fath yng Nghymru. Bydd y Swyddog Cyfranogiad Dinesig yn datblygu a gweithredu’r cynllun, ac yn cysylltu ag amrediad o randdeiliaid yn cynnwys pleidiau gwleidyddol, cyrff yn gyfrifol am lywodraethu a gweinyddu etholiadau, cyrff cydraddoldeb trydydd sector a phobl anabl ar draws y wlad.

Mae’r swydd yn cynnig cyfle cyffrous i wneud cyfraniad arwyddocaol at gefnogi cydraddoldeb a chynhwysiad pobl anabl wrth fod yn rhan o’r broses wleidyddol, yn cynnwys datblygu Siarter trawsbleidiol.